CONVOCATORIA E BASES PARA A PROVISIÓN DE TRES PRAZAS DE POLICÍA LOCAL, VACANTES NO CADRO DE PERSOAL FUNCIONARIO DO CONCELLO
ADMINISTRACIÓN LOCAL — Municipal — Vilagarcía de Arousa (Persoal, oposicións, 21/03/2016)

A Xunta de Goberno Local en sesión do 7 de decembro de 2015 acordou aprobar as bases para a cobertura por funcionarios de carreira de tres prazas de Policía Local, vacantes no cadro de persoal funcionario, incluidas na Oferta de Emprego Público de 2015 (BOP nº 192 de data 05/10/2015); e en sesión plenaria do 28 de xaneiro de 2016 acordouse a reposición das citadas prazas vacantes de Policía Local. As presentes bases regulan o sistema selectivo de oposición libre, de 3 prazas de funcionarios de carreira, pertencentes á escala de administración especial, subescala de servizos especiais, clase policía local, subrupo C1. O prazo de presentación de solicitudes mediante instancia xeral dirixida al Alcalde-Presidente no prazo de 20 días naturais comezará ao día seguinte da publicación do anuncio desta convocatoria no Diario Oficial de Galicia (DOGA) e no Boletín Oficial do Estado (BOE). Ademais dos anuncios anteriores a convocatoria deberá facerse pública no taboleiro de Edictos do Concello de Vilagarcia de Arousa, na web municipal e nun dos diarios de tirada autonómica. Os sucesivos anuncios referentes a esta convocatoria se farán públicos no taboleiro de anuncios da Corporación e cando proceda segundo a normativa vixente no Boletín Oficial da Provincia de Pontevedra.3 prazas encadradas na escala de Administración Especial, subescala servizos especiais, clase policía local (escala básica, categoría policía), subgrupo C1. OPOSICIÓN LIBRE. Para ser admitidos/as á realización destas probas, os/as aspirantes deberán reunir os seguintes requisitos: a) Posuír a nacionalidade española. b) Superar os 18 anos de idade. c) Posuír unha estatura mínima de 1,65 metros os homes e 1,60 metros as mulleres. d) Estar en posesión da titulación esixible para o acceso como funcionario do grupo C1, consonte a normativa de función pública seguinte: Estar en posesión ou en condición de obter o título de Bacharelato (LOE), Bacharelato (LOXSE), Bacharelato unificado polivalente (Lei 14/1970, do 4 de agosto, xeral de educación), Bacharelato superior (plan 1957), técnico (LOE), técnico (LOXSE), técnico especialista da Lei 14/1970 ou ter aprobadas as probas de acceso á universidade para maiores de vinte e cinco anos, de conformidade có disposto na Orde EDU/1603/2009, do 10 de xuño, pola que se establecen equivalencias cos títulos de graduado en Educación Secundaria Obrigatoria e de Bacharelato regulados na Lei orgánica 2/2006, do 3 de maio, de educación, que se acreditará mediante a presentación do titulo oficial ou copia autenticada deste, e, no seu defecto, xustificante de ter efectuado o depósito para obtelo. No caso de presentarse outras titulacións distintas das anteriores, así coma as expedidas por organismos estranxeiros, deberá achegarse certificación do Ministerio de Educación e Ciencia na que se faga constar a súa equivalencia coa titulación exixible para o acceso como funcionario do grupo C1 consonte a normativa de función pública: bacharelato ou técnico. e) Ser titular dos permisos de conducir das clases A2 e B con BTP (ou o resultante da incorporación ou aplicación da Directiva 2014/85/UE sobre permisos de condución). f) Non ter sido condenado/a por delito doloso, nin estar inhabilitado para o exercicio das funcións públicas, nin separado/a do servizo das administracións públicas por expediente disciplinario ou resolución xudicial firme. Será aplicable, non obstante, o beneficio da rehabilitación, segundo as normas penais e administrativas, que o aspirante deberá acreditar mediante o correspondente documento oficial. g) Compromiso por escrito de portar armas durante o servizo e, se é o caso, chegar a utilizalas nos casos e circunstancias legalmente establecidas, que o/a aspirante presentará en forma de declaración xurada. h) Presentación dun certificado médico no que se faga constar expresamente que o/a aspirante reúne as condicións físicas e sanitarias para a realización dos exercicios físicos especificados na correspondente proba da oposición (que non excluirá as comprobacións posteriores do que se reflicte no certificado médico). Entregarase inmediatamente antes do comezo da realización das probas físicas, sendo excluído/a o/a aspirante en caso contrario. Como máximo deberá ter unha antigüidade de tres meses en relación á data fixada para o exame. Os indicados requisitos deberán estar referidos á data na que remata o prazo de presentación de instancias da presente convocatoria axuntando orixinal ou copias compulsadas que os xustifiquen, agás o certificado médico oficial que deberá presentarse no momento indicado con anterioridade na letra h). 4.1. Coa instancia solicitando ser admitido ao proceso selectivo deberá aportarse xustificante de ter aboado os dereitos de exame na Tesourería Municipal por importe de 17,65€ segundo a Ordenanza Fiscal nº II.6 reguladora da taxa por expedición de documentos administrativos e outros servizos municipais (BOP Pontevedra 30/12/2014). En ningún caso o mero pagamento dos dereitos de exame substitue á necesidade de presentación de instancia solicitando tomar parte do proceso selectivo e resto da documentación necesaria.4.2. Un ha vez rematado o prazo de presentación de instancias ditarase polo órgano convocante resolución coa listaxe provisional de admitidos ou excluídos coas causas motivadoras. Esta resolución deberá facerse pública no taboleiro de Edictos do Concello de Vilagarcia de Arousa, na web municipal e anuncio no BOP Pontevedra indicando ó lugar onde se poden consultar, e concedendo dez días hábiles para a corrección de erros e emenda de documentación segundo o establecido no artigo 71 da Lei 30/1992.4.3. Transcorrido o prazo anterior o órgano convocante ditará nova resolución aprobando definitivamente a listaxe de candidatos admitidos e excluídos ao proceso selectivo e determinando o lugar e data do comezo das probas.4.4 A presentación de reclamacións contra o acordo de aprobación a listaxe definitiva non suspenderá o proceso selectivo salvo que así o acorde a Alcaldía-Presidencia.5.1. Os membros dos tribunais cualificadores serán designados polo Alcalde segundo o disposto no artigo 60 da Lei 7/2007, do Estatuto Básico da Función Pública, tendo en conta no seu nomeamento os Principios de Imparcialidade e Profesionalidade dos seus membros e o disposto na Lei 2/2015, de 29 de abril de Emprego Público de Galicia.5.2. Estarán constituídos por un número impar de membros, funcionarios de carreira, non inferior a cinco, debendo designarse o mesmo número de suplentes.5.3. A totalidade dos seus membros deberá poseer un nivel de titulación igual ou superior ao esixido para o ingreso á categoría de Policía.5.4. Deberá tenderse na súa composición, á paridade entre home e muller.5.5. A pertenza aos mesmos será sempre a título individual non podendo ostentarse esta en representación ou por conta de ninguén.5.6. Non poderán formar parte dos Tribunais os funcionarios que realizaran tarefas de preparación de aspirantes a probas selectivas nos cinco anos anteriores á publicación da convocatoria.5.7. Os Tribunais de selección poderán dispoñer a incorporación de asesores especialistas, para todas ou algunhas das probas, que colaborarán co órgano de selección exclusivamente no exercicio das súas especialidades técnicas sin que sexan integrantes do tribunal, correspondéndolle o asesoramento e ilustración do parecer dos seus membros.5.8. O Tribunais Cualificadores estarán integrados do seguinte xeito: — Presidente: Un funcionario de carreira, a ser posible do Grupo de Clasificación A1 ou A2. — Vogais: Tres funcionarios de carreira designados polo alcalde. — Secretario: Un funcionario de carreira, que actuará con voz e voto.5.9. A súa composición farase pública con carácter previo á celebración das probas de selección.5.10. Os membros dos Tribunal deberán absterse de intervir, notificándoo á autoridade convocante, cando concorran as circunstancias previstas nos artigos 28 e 29 da Lei 30/1992. Igualmente, os aspirantes poderán recusar ós membros dos Tribunais cando concorra algunha das circunstancias a que se refire o parágrafo anterior.5.11. O Tribunal non poderán constituírse nin actuar sen a asistencia de máis da metade dos seus membros (sexan titulares ou suplentes, indistintamente). En todo caso, será precisa a asistencia do Presidente e do Secretario.5.12. O Tribunal Cualificador quedan autorizados para resolve-las dúbidas que se presenten e para tomar os acordos necesarios para a boa orde do proceso selectivo, en todo o non previsto nestas bases.6.1. As probas da oposición son as seguintes, citadas pola orde en que se deberán desenvolver: a) Probas de avaliación dos coñecementos dos aspirantes sobre os contidos do temario correspondente. b) Proba de avaliación do coñecemento da lingua galega, só para aqueles aspirantes que non puidesen acreditalo documentalmente. c) Aptitude física, que incluirá a comprobación da estatura dos/as aspirantes. d) Probas psicotécnicas. e) Recoñecemento médico.6.2. Todas as probas recollidas no punto anterior teñen carácter eliminatorio.6.3. Facúltase ao tribunal cualificador, unha vez rematada a proba de coñecementos, para establecer por orde decrecente de puntuación a porcentaxe de aspirantes que deben desenvolver o resto das probas, por quendas consecutivas de resultar necesario, cuxo número non será inferior en todo caso ao dobre das prazas convocadas, para poder cumprir co previsto no artigo 13.º.2 do Decreto n.º 243/2008, do 16 de outubro, que desenvolve a Lei 4/2007, do 20 de abril, de coordinación de policías locais, respecto da listaxe de reserva.6.4. Serán de aplicación neste proceso selectivo as normas contidas no artigo 12 do decreto n.º 243/2008, do 16 de outubro, que desenvolve a Lei 4/2007, do 20 de abril, de coordinación de policías locais, en relación coa obriga dos/as aspirantes de concorrer ás probas e previsións específicas respecto de aspirantes embarazadas ou en período de parto ou porstparto. A proba de avaliación dos coñecementos dos/as aspirantes deberá amosar a súa preparación intelectual e o dominio dos contidos do temario que se inclúe como Anexo destas Bases. Consistirá na contestación por escrito dun cuestionario de 100 preguntas tipo test, con 4 alternativas de resposta cada unha, que serán propostas polo tribunal. Os aspirantes disporán dun tempo máximo de dúas horas para a súa realización. A proba será cualificada polo tribunal de cero a dez puntos, sendo preciso acadar cinco puntos como mínimo para superar a proba. A cualificación farase atendendo a seguinte fórmula: Sendo N = nota final da proba; A = preguntas acertadas; F = preguntas falladas ou non respondidas.7.2. Proba de coñecemento da lingua galega. A proba de coñecemento da lingua galega estará dirixida á comprobación, por parte do tribunal, de que os/as aspirantes comprenden, falan e escriben correctamente o galego, someténdoos á proba ou probas que consideren máis adecuada/s. Cualificarase de cero a tres puntos sendo necesario acadar 1,5 puntos para superala. Porén, ás persoas aspirantes que acrediten, dentro do prazo de presentación de solicitudes mediante a presentación do certificado de perfeccionamento ou do CELGA 4, o coñecemento da lingua galega, daráselles por superada esta proba coa cualificación de tres puntos; a presentación do certificado de iniciación ou CELGA 3 outorgara unha puntuación de 1,5 puntos. A puntuación final obtida será o resultado de sumar o resultado da proba de coñecementos ao da proba de lingua galega.7.3. Comprobación da estatura e probas de aptitude física. – Comprobación da estatura: Antes de comezar as probas físicas efectuarase o control da estatura dos/as aspirantes, quedando eliminados os homes que non acaden a estatura mínima de 1,65 metros e as mulleres que non acaden a estatura mínima de 1,60 metros. – Probas físicas: As probas de aptitude física terán a cualificación de “apto/a” ou “non apto/a”. Para obter a cualificación de “apto/a” é necesario non superar as marcas establecidas como máximas para as probas 5.3.1, 5.3.4 e 5.3.5, e alcanzar ou superar os mínimos das probas 5.3.2 e 5.3.3. Os exercicios realizaranse pola orde en que están relacionados e cada un é eliminatorio para realizar o seguinte. Establécense diferentes marcas para cada sexo. As probas realizaranse de forma individual, agás as de velocidade, resistencia xeral e natación que poderán facerse de forma colectiva se así o considera o tribunal cualificador. Nas probas de resistencia xeral e natación, disponse dunha soa posibilidade de execución, no resto permitirase unha segunda realización cando na primeira non se obteña a cualificación de “apto/a”. O desenvolvemento de cada unha das probas físicas deberá realizarse en lugares axeitados ao tipo de proba a executar. En todas as probas deberase empregar un sistema de medición que garanta a exactitude e certeza das marcas individuais obtidas por cada opositor/a.7.3.1. Proba de velocidade: carreira de 50 metros lisos. Realizarase nunha pista de atletismo ou calquera zona totalmente chaira de terreo compacto. O/a aspirante colocarase na pista no lugar sinalado, podendo realizar a saída de pé ou agachado/a, sen utilizar tacos de saída. As marcas máximas (en segundos) esixidas para a superación da proba son: Homes: 7,40’’. Mulleres: 8,20’’. 7.3.2. Proba de potencia de tren superior: os homes realizarán flexións de brazos e as mulleres suspensión en barra.7.3.2.1. Flexións de brazos. Realizarase en ximnasio ou campo de deportes. Iniciarase desde a posición de suspensión pura, agarrando a barra coas palmas das mans núas, á fronte, e cos brazos totalmente estendidos. A flexión completa realizarase de maneira que o queixo asome por enriba da barra. Antes de iniciar outra nova flexión será necesario estender totalmente os brazos. Non se permite o balanceo do corpo ou a axuda con movementos das pernas. Contaranse soamente as flexións completas e realizadas correctamente. O número mínimo exixible é de 10 flexións.5.3.2.2. Suspensión en barra. Realizarase en ximnasio ou campo de deportes. O exercicio consiste en quedar, o maior tempo posible, na posición que se describe: brazos flexionados, presa coas palmas da man cara atrás, pernas completamente estendidas e sen tocar o chan, queixo situado por enriba da barra e sen ter contacto con ela. O tempo mínimo esixido para a superación da proba é de 52 segundos.7.3.3. Proba de potencia de tren inferior: salto horizontal. Realizarase en ximnasio ou campo de deportes, con chan horizontal e, coa superficie adecuada para efectuar a medición das marcas. O/a aspirante colocarase de pé detrás dunha liña sen pisala, cos pés separados, paralelos entre si e á mesma altura. Realizará un salto horizontal caendo cos dous pés ao chan. Medirase a distancia entre a liña de saída ata a marca do apoio de caída máis próximo á liña. As marcas mínimas esixidas (en centímetros) para a superación da proba son: Homes: 210 cm. Mulleres: 185 cm.7.3.4. Proba de resistencia xeral: carreira de 1.000 metros lisos. Realizarase en pista de atletismo ou en calquera zona totalmente cha de terreo compacto. O/a aspirante colocarase na pista no lugar indicado. A saída realizarase en pé. Será eliminado/a o/a corredor/a que abandone a pista durante a carreira. As marcas máximas (en minutos e segundos) esixidas para a superación da proba son: Homes: 3’30’’. Mulleres: 4’10’’. 7.3.5. Proba de natación: 25 metros estilo libre. Realizarase nunha piscina que permita efectuar o percorrido sen facer viraxes. O/a aspirante poderá colocarse para a saída, ben sobre a plataforma, ben no bordo da piscina, ou ben no interior do vaso, debendo permanecer neste último caso en contacto co bordo da saída. Unha vez que se dea o sinal de saída, os/as aspirantes, ben en mergullo ou por impulsión sobre a parede, segundo a situación de partida adoptada, iniciarán a proba empregando calquera estilo para a súa progresión. As marcas máximas (en segundos) para a superación da proba son: Homes: 24’’. Mulleres: 28’’. 7.4. Probas psicotécnicas. Estas probas están dirixidas a determinar as actitudes e aptitudes persoais dos/as aspirantes e a súa adecuación ás funcións policiais que deberán desempeñar, comprobando que presentan un perfil psicolóxico axeitado. Terán que efectuarse e valorarse por persoal especialista. A cualificación global será de “apto/a”/”non apto/a”. 7.4.1. Proba de intelixencia. Realizarase unha valoración do nivel intelectual e doutras aptitudes específicas, explorando todos ou varios dos aspectos seguintes: intelixencia xeral, comprensión e fluidez verbal, comprensión de ordes, razoamento cognitivo, atención discriminativa e resistencia á fatiga intelectual.7.4.2. Probas de personalidade. As probas de personalidade orientaranse a avaliar os trazos da personalidade máis significativos e relevantes para o desempeño da función policial, así como o grao de adaptación persoal e social dos/as aspirantes. Así mesmo, deberá descartarse a existencia de síntomas ou trastornos psicopatolóxicos e/ou da personalidade. Exploraranse os aspectos que a continuación se relacionan: estabilidade emocional, autoconfianza, capacidade empática e interese polos demais, habilidades interpersoais, control axeitado da impulsividade, axuste persoal e social, capacidade de adaptación a normas, capacidade de afrontamento do estres e motivación polo traballo policial. Os resultados obtidos nas probas deberán ser obxecto de contraste mediante a realización dunha proba individual, que consistirá na contestación a un cuestionario, formulado verbalmente, coa finalidade de valorar tamén o estado psicolóxico dos/as candidatos/as. Deste modo, á parte das características de personalidade sinaladas anteriormente, exploraranse, ademais, os seguintes aspectos: existencia de niveis disfuncionais de estres ou de trastornos do estado de ánimo; problemas de saúde; consumo excesivo ou de risco de alcohol ou outros tóxicos e grao de medicación; expectativas respecto da función policial.7.5. Proba de recoñecemento médico. O recoñecemento médico será efectuado por facultativos especialistas e o seu fin é garantir que as persoas aspirantes estean en condicións idóneas para o exercicio das funcións policiais propias do posto de traballo. Cualificarase como “apto/a”/”non apto/a”. Para os efectos da exclusión do/a aspirante, terase en conta o seguinte: 1. Obesidade-delgadeza. Obesidade ou delgadeza manifestas que dificulten ou incapaciten para o exercicio das funcións propias do cargo. Índice de masa corporal (IMC) non inferior a 18,5 nin superior a 29,9. Considerando o IMC como a relación resultante de dividir o peso da persoa expresado en quilos polo cadrado da estatura expresada en metros.2. Calquera enfermidade, padecemento ou alteración de carácter físico, psíquico ou sensorial que, a xuízo dos facultativos médicos, impida, limite ou dificulte o exercicio das funcións policiais. Para os diagnósticos establecidos neste anexo teranse en conta os criterios das sociedades médicas das especialidades correspondentes. As exclusións garantiranse coas probas complementarias necesarias para o diagnóstico.3. En ningún caso as probas de recoñecemento médico estimarán como circunstancias negativas para os efectos do proceso selectivo, calquera que fose derivada da situación de embarazo e lactación segundo o previsto no artigo 12 punto 5º do Decreto 243/2008 de 16 de outubro.7.6. Empate De conformidade co disposto no artigo 37.1 da Lei 7/2004 de 16 de xuño para a igualdade de mulleres e homes, de existir méritos iguais entre dous ou máis candidatos serán admitidas as mulleres, salvo que considerando obxetivamente todas as circunstancias concorrentes nos candidatos de ambos os sexos existan motivos non discriminatorios para preferir ao home. Sendo o empate entre candidatos/as do mesmo sexo se resolverá tendo en conta a maior puntuación obtida na proba de avaliación de coñecementos e, se isto non fose suficiente, pola mellor marca obtida na primeira proba física, e se isto non fose posible, nas sucesivas probas físicas pola orde de realización segundo as presentes bases e por último, de selo caso, por sorteo. Unha vez presentada a documentación e superado o exame médico preceptivo, os/as aspirantes propostos/as polo tribunal serán nomeados/as funcionarios/as en prácticas debendo realizar o curso obrigatorio de formación teórico-práctica na Academia Galega de Seguridade Pública, nas condicións que regulamentariamente se determinan, trala superación do cal serán nomeados funcionarios de carreira desta Corporación. Durante o período de permanencia do curso de formación na Academia Galega de Seguridade Pública, os/as aspirantes percibirán con cargo ao orzamento da Corporación as retribucións que a normativa vixente establece para os funcionarios en prácticas. Estarán dispensadas da realización do curso selectivo aquelas persoas que xa o superasen con anterioridade na Academia Galega de Seguridade Pública e os funcionarios que accedesen por mobilidade desde a mesma categoría desde outros corpos de policía local. No caso da non incorporación ao curso ou de abandono deste sen rematalo, agás por causas excepcionais, considerarase que o aspirante non superou o proceso selectivo. O alumnado que non supere o curso teórico-práctico na academia, incluídas as probas de carácter extraordinario, perderá todos os dereitos acadados no proceso selectivo. A Comisión Seleccionadora/Tribunal queda facultada para resolver cantas dúbidas e incidencias poidan xurdir no desenvolvemento desta proba selectiva, en todo o non previsto nas bases, así como a interpretación das mesmas. A presente convocatoria, as bases, e tódolos actos administrativos derivados desta convocatoria, así como da actuación da Comisión Seleccionadora, poderán ser impugnados polos interesados/as nos casos e na forma establecidos pola Lei 30 de 1992, de 26 de novembro de Procedemento Administrativo e normas vixentes concordantes. A presentación de reclamacións non suspenderá a continuación do proceso selectivo, salvo que así o decida o órgano convocante do mesmo. En todo o non previsto nestas bases de selección será de aplicación o disposto no Real Decreto Lexislativo 5/2015 do texto refundido do Estatuto Básico do empregado Público, Lei 2/2015 de 26 de abril do Emprego público e Galicia, Lei 4/2007 de 20 de abril de coordinación de policías locais de Galicia; Decreto n.º 243/2008, do 16 de outubro e demais normativa concordante. En cumprimento do disposto na “Ley Orgánica 15/1999, de 13 de diciembre, de protección de datos de carácter personal”, se informa as persoas interesadas en participar no proceso selectivo que os datos de carácter persoal por elas facilitados serán incorporados a un ficheiro coa finalidade da selección de persoal, e se lles recoñece a posibilidade de exercitar gratuitamente os dereitos de acceso, rectificación, cancelación e oposición, enviando comunicación escrita ao Concello de Vilagarcia de Arousa, Praza Ravella nº 1. Os/as interesados/as autorizan ao Concello de Vilagarcia de Arousa a proceder ao tratamento dos seus datos nos termos anteriormente descritos así como á publicación dos mesmos nos taboleiros de anuncios e na páxina web do Concello. A presentación da documentación necesaria para participar no proceso de selección presumirá o consentimento para tratar a información nos termos indicados. Contra a resolución que aproba estas bases, que esgota a vía administrativa, poderán os/as interesados/as interpoñer recurso potestativo de reposición ante o alcalde no prazo dun mes contado a partir do día seguinte ao da publicación deste anuncio no Boletín Oficial da Provincia de Pontevedra, de conformidade co establecido na Lei 30/1992 do 26 de novembro de réxime xurídico das administracións públicas e procedemento administrativo común, segundo a redacción dada pola Lei 4/1999 do 13 de xaneiro, ou recurso contencioso-administrativo ante o Xulgado Contencioso Administrativo de Pontevedra, no prazo de dous meses desde o citado día. Tema 1. O Estado. Concepto. Elementos. A división de poderes. Funcións. Organización do Estado español. Antecedentes constitucionais en España. A Constitución española de 1978. Estrutura e contido. A reforma da Constitución española. O Estado español como Estado social e democrático de dereito. Dereitos e deberes constitucionais; clasificación e diferenciación. Tema 2. Dereitos fundamentais e liberdades públicas I: Dereito á vida e integridade. Liberdade ideolóxica, relixiosa e de culto. Dereito á liberdade e seguranza. Dereito á honra, á intimidade persoal e familiar e á propia imaxe. A inviolabilidade do domicilio e o segredo das comunicacións. A liberdade de residencia e de circulación. O dereito á liberdade de expresión recoñecido no artigo 20 da Constitución. Tema 3. Dereitos fundamentais e liberdades públicas II: Dereito de reunión. Dereito de asociación. Dereito á participación nos asuntos públicos e ao acceso a funcións e cargos públicos. A tutela xudicial efectiva e a prohibición de indefensión. A imposición de condena ou sanción do artigo 25 da Constitución, sentido das penas e medidas de seguranza. Prohibición de tribunais de honra. O dereito á educación e a liberdade de ensino. Dereito á sindicación e á folga, especial referencia aos membros das forzas e corpos de seguranza. Dereito de petición. Tema 4. Dereitos e deberes dos cidadáns. Os principios reitores da política social e económica. As garantías dos dereitos e liberdades. Suspensión xeral e individual destes. O Defensor do Pobo. Tema 5. A Coroa. As Cortes Xerais. Estrutura e competencias. Procedemento de elaboración das leis. Formas de Goberno. O Goberno e a Administración. Relacións do Goberno coas Cortes Xerais. Funcións do Goberno. Tema 6. O Poder Xudicial. Principios constitucionais. Estrutura e organización do sistema xudicial español. O Tribunal Constitucional. Tema 7. Organización territorial de Estado. As comunidades autónomas. O Estatuto de autonomía de Galicia. Estrutura e disposicións xerais. Institucións: Parlamento. Presidente e Consello de Goberno. O Tribunal Superior de Xustiza de Galicia. O Valedor do Pobo. Tema 8. Relación da Xunta de Galicia coa Administración do Estado e con outras comunidades autónomas. Competencias da Comunidade Autónoma de Galicia. A reforma do Estatuto de autonomía de Galicia. Tema 9. O dereito administrativo. Fontes e xerarquía das normas. Tema 10. O acto administrativo. Concepto. Elementos. Clases. A validez dos actos administrativos; nulidade e anulabilidade. Notificación de actos administrativos. Cómputo de prazos. Recursos administrativos. Alzada e reposición; o recurso extraordinario de revisión. Tema 11. O procedemento administrativo. Concepto e principios xerais. Clases. Os interesados. A estrutura do procedemento administrativo. Tema 12. O réxime local español. Principios constitucionais e regulación xurídica. Tipos de entidades locais. Tema 13. O municipio. Concepto e elementos. Competencias municipais. A provincia: concepto, elementos e competencias. A organización e funcionamento do municipio. O Pleno. O alcalde. A Xunta de Goberno local. Outros órganos municipais. Tema 14. Ordenanzas, regulamentos e bandos. Clases e procedemento de elaboración e aprobación. Tema 15. A licenza municipal. Tipos. Actividades sometidas a licenza. Tramitación. Tema 16. Función pública local. A súa organización. Adquisición e perda da condición de funcionario. Dereitos, deberes e incompatibilidades dos funcionarios. Situacións administrativas. Tema 17. Lei orgánica de forzas e corpos de seguranza. Funcións da policía local. Tema 18. Lei de coordinación das policías locais de Galicia e normas de desenvolvemento. Réxime disciplinario: disposicións xerais e faltas disciplinarias. Tema 19. A actividade da policía local como policía administrativa I: consumo. Abastos. Mercados. Venda ambulante. Espectáculos e establecementos públicos. Tema 20. A actividade da policía local como policía administrativa II: urbanismo. Infraccións e sancións. A protección ambiental: prevención e calidade ambiental, residuos e disciplina ambiental. Tema 21. A Lei de emerxencias de Galicia: aspectos fundamentais. Tema 22. Delitos e faltas. Circunstancias modificativas da responsabilidade criminal. Persoas responsables: autores e cómplices. Graos de perfección do delito. Tema 23. Delitos cometidos con ocasión do exercicio dos dereitos fundamentais e das liberdades públicas garantidos pola Constitución. Delitos cometidos polos funcionarios públicos contra as garantías constitucionais. Tema 24. Delitos contra a Administración pública. Atentados contra a autoridade e os seus axentes. Desordes públicas. Tema 25. Homicidio e as súas formas. Faltas contra as persoas. Delitos e faltas contra o patrimonio e a orde socioeconómica. Tema 26. Delitos contra a seguranza viaria. Faltas cometidas con ocasión da circulación de vehículos a motor. Lesións e danos imprudentes. Tema 27. O atestado policial na Lei de axuizamento criminal. Concepto e estrutura. Tema 28. Detención: concepto, clases e supostos. Prazos de detención. Obrigas do funcionario que efectúa unha detención. Contido da asistencia letrada. Dereito do detido. Responsabilidades penais en que pode incorrer o funcionario que efectúa unha detención. O procedemento de habeas corpus. Tema 29. Lei de seguranza viaria. Regulamentos de desenvolvemento. Estrutura e conceptos xerais. Tema 30. Normas xerais de circulación: lugar na vía, velocidade, prioridade de paso, cambios de dirección e sentido. Adiantamentos. Parada e estacionamento. Vehículos e transportes especiais. Cinto e casco de seguranza. Tema 31. Circulación por zonas peonís. Comportamento en caso de emerxencia. Sinais de circulación. Clasificación e orde de prioridade. Tema 32. Procedemento sancionador por infraccións á normativa de circulación. Actuacións complementarias. Inmobilización e retirada de vehículos da vía pública. Carencia do seguro obrigatorio. Tema 33. Accidentes de circulación: definición, tipos e actuacións da policía local. Alcoholemia. Datos. A súa consideración segundo a normativa vixente. Procedemento de indagación do grao de impregnación alcohólica. Tema 34. Estrutura económica e social de Galicia: demografía, economía, servizos públicos, sociedade civil, novas tecnoloxías, patrimonio ecolóxico, social e cultural. Tema 35. Vida en sociedade. Proceso de socialización. Formación de grupos sociais e masas. Procesos de exclusión e inclusión social. A delincuencia: tipoloxías e modelos explicativos. Tema 36. Comunicación: elementos, redes, fluxos, obstáculos. Comunicación con superiores e compañeiros. Equipos de traballo e atención á cidadanía. Tema 37. Minorías étnicas e culturais. Racismo e xenofobia. Actitude policial ante a sociedade intercultural. Tema 38. Igualdade de oportunidades de homes e mulleres en Galicia: conceptos básicos; socialización e igualdade; políticas públicas de igualdade de xénero. Violencia contra as mulleres: descrición, plans de erradicación e atención coordinada ás vítimas. Tema 39. A policía na sociedade democrática. O mandato constitucional. Valores que propugna a sociedade democrática. A dignidade da persoa. Sentido ético da prevención e a represión. Tema 40. Deontoloxía policial. Normas que a establecen. A policía como servizo público. O que fai público para xeral coñecemento. En Vilagarcía de Arousa a 19 de febreiro de 2016.—O Alcalde-Presidente, Alberto Varela Paz.